تورکیه-‌نین "آتماجا" گمی علیهینه راکتی سون سیناق زامانی هدفی موفقیتله محو ائدیب.
جمهور باشقانی رجب طیب اردوغان توییتر حسابیندا دئییب:
"ماوی وطنیمیزین پولاد قیلینجی اولان "آتماجا" گمی علیهینه راکت اینوانتره وئریلمزدن اول بوگونکو سون سیناق زامانی ایلک دفعه اولا‌راق گمی هدف تام دقیق‌لیکله ووردو".
دؤولت باشچی‌سی راکت سیناغی ایله باغلی ویدئو دا پایلاشیب.
قئید ائدک کی، تورکیه-‌نین ایلک میللی "آتماجا" گمی علیهینه راکتی اینوانتره وئریلمزدن اول سون سیناقینی کئچیردی.
"آتماجا" گمی علیهینه راکتی سیناق آتیشی چرچیوه‌سینده گئرچک بیر سو اوستو هدفینی ووردو. میللی اوره تیم اولان راکتین کینا‌لیادا‌دان رئال‌لاشان و دقیق اصابتله نتیجه‌لنن آتیش میللی ساوونما ناظیری حولوصی آکار و تورکیه سلاحلی قوه‌لری‌نین دیگر قوموتانلاری طرفیندن ده ایزلنیلدی.
